Leonhard von Stryk

Leonhard Gottlieb Karl von Stryk (vene keeles Л. В. фон Штрик) (3. veebruar (vkj) 1834 Liivimaa – elas 1882. aastast Dresdenis) oli baltisaksa päritolu ajaloolane ja kirjanik.

Elulugu
Ta põlvnes nimekast baltisaksa aadlisuguvõsast. Tema isa oli Liivimaa maanõunik ja Liivimaa konsistooriumi president Wilhelm von Stryk (1803–1890) Kriimani mõisast ja ema Eleonora von Mensenkampff (1798–1876).Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 145 . Aastatel 1853–1856 õppis ta Tartu ülikoolis õigusteadust ja lõpetas stuudiumi õigusteaduse kandidaadi kraadiga.Hasselblatt, Arnold. Album Academicum der Kaiserlichen Universität Dorpat. Dorpat: C. Mattiesen, 1889 . Nr 442 . Seejärel töötas Liivimaa krediidiseltsis, kus oli algul eesti distrikti direktsiooni teine ja aastatel 1867−1882 esimene sekretär. 1882. aastal kolis Saksimaale Dresdenisse. Alates 1884. aastast ei kuulunud enam Liivimaa rüütelkonda. 

Teosed
Livländische Güter-Geschichte (1876) 
Beiträge zur Geschichte der Rittergüter Livlands. Erster Teil. Der ehstnische District mit vier karten (Dorpat: 1877). Digitaliseeritult BSB:  ,  
Beiträge zur Geschichte der Rittergüter Livlands. Zweiter Teil. Der lettische District. (Dresden: 1885). Digitaliseeritult BSB:  , , ADAs: 

Perekond
Stryk abiellus Tartus 21. detsembril 1876 Võnnu lähedal Katrīnmuiža mõisas sündinud vabapreili Amalie Aline von Fölkersahmiga (1850–1914), kes oli Eugen von Fölkersahmi (1809–1883) ja vabapreili Maria Constantia von Vietinghoff-Scheeli tütar ning Liivimaa tsiviilkuberneri Georg Friedrich von Fölkersahmi pojatütar.Genealogisches Handbuch der baltischen Ritterschaften. Teil: Kurland. Bd. I. Görlitz: 1939, lk 253.

Tema vanaisa oli Kriimani ja Keeri mõisa omanik Leonhard Friedrich von Stryk (1763–1808), kes teenis Venemaa sõjaväeteenistuses välja kindralmajori aukraadi ja oli Butõri musketäripolgu ülem.Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929, lk 144 . 

Viited

Kirjandus
Kruus, Oskar. Aeg atra seada. Kultuurilooline romaan. 1986.

Välislingid

[https://personen.digitale-sammlungen.de/baltlex/Band_bsb00001239.html Beiträge zur Geschichte der Rittergüter Livlands. Erster Teil. Der ehstnische District mit vier karten (1877)],  (1877)[http://hdl.handle.net/10062/33742Beiträge Beiträge zur Geschichte der Rittergüter Livlands. Zweiter Teil. Der lettische District]  (1885) 

Leonhard
Kategooria:Liivimaa inimesed
Kategooria:Baltisakslased
Kategooria:Baltisaksa ajaloolased
Kategooria:Tartu Ülikooli õigusteaduskonna vilistlased
Kategooria:Sündinud 1834